text: [{"text_idx": "#000003", "text": "Ministeera haajaa alaa Suudaan Ibraahiim Ganduur"}, {"text_idx": "#000006", "text": "Ministeerri haajaa alaa Suudaan Ibraahiim Ganduur ministeera haajaa alaa Itoophiyaa Dr Warqineh Gabayyahu waliin Alhada hara\u2019aa Khartuum keessatti eega mar\u2019atee booda ibsa kenneen, Mootummaa Suudaan sochiin waraanaa daangaa biyyoota ollaa irratti cimaa dhufe kan isa yaaddesse tahuu beeksise."}, {"text_idx": "#000007", "text": "Ibrahiim Ganduur ibsa isaa kanaan \u201d Mootummaan Suudaan yeroodhaaf biyya kamiyyuu maqaa dhahee yakkuu fedhii hin qabu; haata\u2019u malee keessumattuu daangaa biyya keenyaa gara bahaatiin sochiin waraanaa godhamaa jiru Suudaan irratti yaaddoo ta\u2019ee jira. humnootni tokko tokko biyya keenya irratti xiyyeeffachuun balaa dhaqqabsiisuuf qophaayaa jiraachuu wanta hubanneef, daangaa keenya eeguudhaaf mootummaan humna dabalataan gamasitti ergee jira\u201d jechuu isaa Anaadooluu Niiwus gabaase."}, {"text_idx": "#000008", "text": "Ministeerri haajaa alaa Itoophiyaa Dr Warqineh Gabayehu gama isaatiin \u201crakkinni biyyoota ollaa keennaa jiddutti mul\u2019atu karaa nagayaatiin ni hiikama jennee amanna; walhubannoon dogongoraa jidduu keenna yoo jiraate, karaa nagayaatiin mari\u2019annee ni hiikna\u201d jedhe."}]